पीसीबी के अधिकतर फैसले गलत रहे : मियांदाद  
पूर्व पाकिस्तानी कप्तान जावेद मियांदाद ने पीसीबी को आड़े हाथों लेते हुए दावा किया कि बोर्ड ने जितने भी फैसले किए उनमें से 90 प्रतिशत गलत थे।
पूर्व पाकिस्तानी कप्तान जावेद मियांदाद ने पीसीबी को आड़े हाथों लेते हुए दावा किया कि बोर्ड ने जितने भी फैसले किए उनमें से 90 प्रतिशत गलत थे। पीसीबी में 2008 से निदेशक क्रिकेट कल्याण पद पर कार्यरत मियांदाद ने कहा कि बोर्ड के कामकाज को करीब से देखने से बाद मुझे लगा कि अधिकारियों के अधिकतर फैसले गलत थ।  मियांदाद ने 'डॉन' समाचार पत्र से कहा, पीसीबी के कार्यों को करीब से देखने के बाद मुझे निराशा हुई और लगा कि बोर्ड के 90 प्रतिशत फैसले गलत थे और उससे देश में खेल बर्बाद हो रहा है।  उन्होंने कहा, मैं पीसीबी की योजना का हिस्सा नहीं था, क्योंकि मुझे अधिकार और आजादी चाहिए थी। ऐसा इसलिए क्योंकि मैंने पाकिस्तान क्रिकेट को 35 साल दिए हैं और अच्छा नाम कमाया है।